Natasha Rombollas-Kumaraku

__NOINDEX__

Natasha Rombollas-Kumaraku (e njohur më mirë si Tasha) është një personalitet i famshëm virtual. E famshme për mendimet e saj që shpesh ngjallin debate e reagime të shumta, si dhe për gjuhën flakëruese me të cilën shprehet, Natasha ka lënë gjurmë të thella në pop-kulturën shqiptare të internetit.

 Jeta 
Tasha lindi më 25 gusht 1956, në Sarandë, me prejardhje nga një familje shqiptare, "e shquar brëz pas brëzi me gjenerala, oficera, ministra [sic]" dhe eprorë të tjerë të shtetit shqiptar. Pas rënies së diktaturës, ajo u zhvendos në Greqi, ku takoi burrin e saj të dytë. Më vonë u rikthye në atdhe dhe tani jeton në Sarandë. Ajo ka dy fëmijë: një vajzë dhe një djalë.

 Veprimtaria 
Ajo ka kontribuuar në shkollimin e shumë brezave gjatë kohës së saj si pedagoge. Dalja në pension nuk e ndaloi Natashën që të vazhdojë me arsimimin e të rinjve, të cilët i ndërgjegjëson rreth çështjeve të rëndësishme të jetës siç janë dashuria, martesa, dhe lidhjet, nëpërmjet retorikës së pasur labe; e gjithë kjo përmes platformës së famshme TikTok.

 Përplasja për kujdestarinë 
Natasha pati një përballje të rëndë me ish-nusen e djalit, që kulmoi më 26 mars 2017, kur u shfaq tek emisioni "Ka një mesazh për ty", pjesë e programit popullor E diela Shqiptare. Rrënja e konfliktit ishte kujdestaria e nipit të saj 3 vjeçar, të cilin e kishte marrë me vete kundër dëshirës së nuses, kur kjo e fundit ishte ndarë nga i biri i Natashës. 

Pasi shtyu rastin tri herë, Gjykata e Gjirokastrës mori vendimin përfundimtar kur vendosi në favor të nuses, duke i dhënë asaj kujdestarinë e plotë të djalit.

 Operacioni "Show" 
Specialistët e Seksionit për Hetimin e Krimeve, në kuadër të Komisariatit të Policisë së Kuçovës, në dhjetorin e vitit 2023 morën një kallëzim nga ish-bashkëshortja (E. A.) e Armando Kumarakut, i biri i Tashës. Bëhej fjalë për postimet e Tashës dhe Armandos në rrjetin social TikTok, ku shfaqej djali i mitur i Armandos duke përdorur fjalë denigruese dhe sharje. Procedimi penal u regjistrua pas mbledhjes së materialeve në Prokurorinë pranë Gjykatës së Shkallës së parë të Juridiksionit të Përgjithshëm Berat.

Pas një hetimi dymujor si pjesë e operacionit të koduar "Show", u bë shpallja në kërkim e Natashës dhe Armandos. Komisariati i Kuçovës në bashkëpunim të ngushtë me Komisariatin e Sarandës shoqëroi të kërkuarit për të vazhduar procedimet e mëtejshme penale në Prokurorinë pranë Gjykatës së Shkallës së parë të Juridiksionit të Përgjithshëm Berat.

 Shikoni dhe 

 Referime